CELEX: C2004/190/29
Language: da
Date: 2004-07-24 00:00:00
Title: Sag T-143/04: Sag anlagt den 13. april 2004 af Antonietta Camurato Carfagno mod Kommissionen for De Europæiske Fællesskaber

24.7.2004   
            
            
               DA
            
            
               Den Europæiske Unions Tidende
            
            
               C 190/18
            
         Sag anlagt den 13. april 2004 af Antonietta Camurato Carfagno mod Kommissionen for De Europæiske Fællesskaber
   (Sag T-143/04)
   (2004/C 190/29)
   Processprog: fransk
   Ved De Europæiske Fællesskabers Ret i Første Instans er der den 13. april 2004 anlagt sag mod Kommissionen for De Europæiske Fællesskaber af Antonietta Camurato Carfagno, Braine-L'Alleud (Belgien), ved avocat Carlos Mourato.
   Sagsøgeren har nedlagt følgende påstande:
   
               —
            
            
               Den af den ansvarlige for den appellerede bedømmelse trufne afgørelse af 9. april 2003 vedrørende sagsøgerens karriereudviklingsrapport for perioden fra den 1. juli 2001 til den 31. december 2002 annulleres.
            
         
               —
            
            
               Ansættelsesmyndighedens udtrykkelige afgørelse af 11. december 2003 om ikke at imødekomme sagsøgerens klage (sag R/353/03) annulleres.
            
         
               —
            
            
               Det fastslås, at sagsøgeren forbeholder sig ret til at fremsætte et yderligere anbringende om, at der foreligger magtfordrejning fra bedømmernes og ansættelsesmyndighedens side.
            
         
               —
            
            
               Kommissionen tilpligtes at betale sagens omkostninger samt de nødvendige udgifter, der er afholdt med henblik på sagens behandling, og bl.a. udgifter til valgt adresse, transport og ophold, samt honorarer og udgifter til advokater.
            
         Søgsmålsgrunde og væsentligste argumenter:
   Sagsøgeren har anfægtet sin karriereudviklingsrapport for perioden fra den 1. juli 2001 til den 31. december 2002.
   Sagsøgeren har til støtte for søgsmålet gjort gældende, at de i hendes karriereudviklingsrapport indeholdte bedømmelser er åbenbart fejlagtige henset til adskillige retsakter og faktiske omstændigheder indtruffet under og efter referenceperioden og til kommentarer fremsat af bedømmeren og medbedømmeren, som står i modstrid med det tildelte point og dets betydning. Sagsøgeren er desuden af den opfattelse, at karriereudviklingsrapporten tilsidesætter vedtægtens artikel 43 derved, at det nye bedømmelsessystem kan føre til en ringere bedømmelse af tjenestemænd, hvilket sagsøgeren finder er tilfældet for hendes vedkommende, bl.a. henset til forpligtelsen til at overholde et målgennemsnit på 14/20.
   Sagsøgeren har endvidere gjort gældende:
   
               —
            
            
               at der er anlagt et klart fejlskøn
            
         
               —
            
            
               at ligebehandlingsprincippet er tilsidesat
            
         
               —
            
            
               at begrundelsespligten er tilsidesat